Dévanágarí

**Dévanágarí** (iné názvy pozri nižšie) je písmo typu abugida, ktoré sa používa v Indii a Nepále, napríklad na zápis sanskritu, hindčiny a nepálčiny. 

Píše sa zľava doprava, nerozoznáva veľké znaky od malých a má charakteristickú horizontálnu čiaru, ktorá prechádza hornou časťou znakov a spája ich. 

## Názov
Slovenské názvy tohto písma sú: **dévanágarí**, **dévanágari**, **devanagari**. Nepresné (pozri nižšie) slovenské názvy sú:  **devanágari**, **devanágarí**; nesprávny názov je *dévánágarí*.
Príslušný názov v sanskrite aj v hindčine je: देवनागरी. Slovenský prepis tohto názvu je *dévanágarí*, prepis podľa systému ISO 15919 je *dēvanāgarī* a prepis podľa systému IAST je *devanāgarī*. Výslovnosť tohto názvu v sanskrite je [dévanágarí] a výslovnosť v modernej hindčine je [dévnágrí]. Názov znamená doslova "božské mestské písmo" (vysvetlenie pozri nižšie v článku). Vyskytujú sa aj vyššie uvedené slovenské názvy/prepisy tohto názvu s krátkym -e- (devanágarí, devanágari), prevzaté z tradičného medzinárodného prepisu, t. j. z prepisu podľa systému IAST; keďže sa však toto -e- zo systému IAST vyslovuje vždy dlho, správny prepis do slovenčiny má byť -é-.

Písmo sa alternatívne označuje kratším, starším názvom **[[nágarí]]**, ktorým sa ale alternatívne označuje vývojový predchodca písma dévanágarí, ktorého niektorí autori chápu ako najstaršiu fázu písma dévanágarí.
Príslušný názov v sanskrite aj v hindčine je: नागरी. Slovenský prepis tohto názvu je *nágarí* a prepis podľa systému ISO 15919 i systému IAST je *nāgarī*. Výslovnosť tohto názvu v sanskrite je [nágarí] a výslovnosť v hindčine je [nágrí]. Názov znamená doslova "mestské písmo".

Možno sa stretnúť aj s označením **sanskr(i)tské písmo**, ktorý však má aj iné významy (najmä preto, lebo sanskrit sa pôvodne zapisoval inými písmami než dévanágarí). Podobne sa možno stretnúť aj s označeném **hindské písmo** či **písmo Hindov**, ktorým sa ale myslí predovšetkým dévanagári používané na zápis hindčiny.

## Etymológia
Sanskritské slovo nágarí je ženský rod slova nágara, čo je prídavné meno (typ vrddhi) od slova nagara, ktoré znamená mesto. Tvar ženského rodu je tu z dôvodu pôvodnej väzby so slovom lipi (doslova: písmo), t. j. nágarí lipi - doslova „mestské písmo“, prenesene „písmo vzdelancov“. 

Používalo sa niekoľko druhov písma nágarí. Jeden z nich sa volal dévanágarí, čo znamená „mestské [písmo] bohov“, „božské mestské [písmo]“ alebo „božské [písmo] vzdelancov“, keďže slovo déva znamená boh alebo božský.

## Rozšírenie
Dévanágarí je hlavným písmom hindčiny, maráthčiny a nepálčiny. Od 19. storočia je najčastejším písmom na zápis sanskritu a jazyka páli. Dévanágarí sa používa aj v bhílčine, bhódžpurčine, kónkánčine, magadhčine, maithilčine, márvárčine, nevarčine, pahárčine (garhvalčine a kumaončine), santhalčine, jazyku tharu a niekedy v gudžarčine (godžračtine), sindhčine, pandžábčine a kášmirčine. Kedysi sa používala na zápis gudžarátčiny.

## Pôvod
[thumb|200px|Ukážka ručne písaného textu ''[Rgvédu* zo začiatku 19. storočia.]]

Dévanágarí je súčasťou rodiny písiem [[Nepál]]u, [[India|Indie]], [[Tibet]]u a juhovýchodnej [[Ázia|Ázie]], ktoré vznikli z písma [[bráhmí]]. 

Z písma brahmí vzniklo okrem iného [[guptovské písmo]] (niekedy nazývané neskoré písmo [[brahmí]]). V druhej polovici 1. tisícročia po Kr. sa z guptovského písma vyvinuli viaceré písma, a to najmä nasledujúce tri:
* Písmo [[siddham]] (iné názvy: [[siddhamátriká]], [[kutila]], [[rané nágarí]]): Toto písmo vzniklo v 6. storočí. V Indii sa používalo zhruba len do 11. storočia, keď ho tam nahradili nižšie uvedené písma nágarí a šáradá. Prežilo však (sčasti až dodnes) vo východnej Ázii ako nosič textov [[Vadžrajána|tantrického budhizmu]]. 
* Písmo [[nágarí]]: Týmto písmom sa pôvodne písalo v severnej (najmä strednej severnej) Indii. Najstaršie doklady tohto písma sú zo 7. storočia (alebo aj skôr), ale sú problematické a nesporné doklady sú až z 9. storočia. Písmo nágarí je v závislosti od autora interpretované buď ako predchodca alebo ako najstaršia fáza písma dévanágarí (pričom vymedzenie okamihu konca tejto najstaršej fázy je sporné) alebo ako úplné synonymum názvu dévanágarí. Treba ale dodať, že niektorí autori chápu ako najstaršiu fázu písma (déva)nágarí (aj) vyššie spomínaný siddham, ktorý sa alternatívne označuje ako rané nágarí.
* Písmo [[šáradá]] (resp. presnejšie: [[protošáradá]] a [[šáradá]]): Toto písmo vzniklo asi v 7. storočí. Používalo sa najmä v [[Kašmír]]e a už dávno sa takmer prestalo používať, i keď dnes sa ešte občas používa na ceremoniálne účely.
Presne vývojové vzťahy a/alebo terminológia ohľadom týchto troch písem sú sporné - konkrétne sa v literatúre uvádza buď že vznikli paralelne z guptovského písma, alebo že zo siddhamu vzniklo nágarí (a šáradá vzniklo paralelne so siddhamom), alebo že zo siddhamu vzniklo šáradá (a nágarí vzniklo paralelne so siddhamom), alebo že zo siddhamu vzniklo nágarí aj šáradá. Porovnaj aj prehľad v článku [[dejiny písma]].

Pôvodne sa teda písmo dnes väčšinou nazývané dévanágarí volalo [[nágarí]]. Názov dévanágarí sa začal používať pomerne nedávno, ale starší tvar nágarí je stále častý. Rýchle rozšírenie novšieho termínu dévanágarí, ktorý ako už bolo spomenuté doslova znamená božské mestské písmo, zapríčinilo pravdepodobne výlučné použitie tohto písma pri vydávaní posvätných sanskritských textov v druhej polovici 19. a začiatkom 20. storočia. Vytvoril sa dokonca dojem spätosti písma dévanágarí so sanskritom, takže sa dnes mylne predpokladá, že je „písmom sanskritu“. V skutočnosti v predkoloniálnom obdobím v Indii neexistovalo štandardné písmo pre sanskrit a používalo sa to, ktoré bolo blízke obyvateľstvu v lokalite, kde text vznikol.

*V ďaľšom texte článku sú slová prepisované z písma dévanágarí podľa systému IAST.*

== Princípy ==
Písmo dévanágarí je bráhmí písmo typu [[abugida]], čo znamená, že každé písmeno predstavuje spoluhlásku, ktorá sa v základnom tvare číta tak, že sa k nej pridá samohláska *a*. Napríklad, písmeno क sa číta ako *ka*, dve písmená कन sú *kana*, tri písmená कनय sú *kanaya* atď. Ak chceme vložiť iné samohlásky, alebo niektoré vynechať, sú potrebné nasledujúce úpravy spoluhlások alebo ich písmen:

* Rad spoluhlások sa píše typografickou [[ligatúra|ligatúrou]] alebo ligatúrami (*saṃyuktākṣara*, ). Napríklad, tri písmená कनय *kanaya* sa môžu spojiť do formy क्नय *knaya*, कन्य *kanya*, alebo क्न्य *knya*.
* Iné samohlásky ako je vložené *a* píšeme diakritickým znamienkom. Z क *ka* dostaneme के *ke*, कु *ku*, की *kī*, का *ká*, atď.
* Pre samohlásky bez spoluhlások, pri začiatočných samohláskach v slovách a samohláskach po iných samohláskach existujú samostatné písmená. Napríklad ak sa samohláska *ū* píše diakritickým znamienkom *ू* ako कू *kū*, má vlastné písmeno ऊ v prípade ऊक *ūka* a कऊ *kaū*.
* Koncová spoluhláska sa značí diakritickým znamienkom *्*, ktoré sa volá *virāma* v sanskrite a *halanta* v hindčine. Ruší vloženú samohlásku ako napr. v prípade क्नय *knaya* dostaneme क्नय् *knay*. *Halanta* sa používa aj v prípadoch radov spoluhlások, keď neexistuje pri zápise vhodná typografická ligatúra.

Takéto písmeno alebo ligatúra s diakritikou sa nazýva *akṣara*, . Napríklad कनय *kanaya* je napísané tromi akšarami, slová क्न्य *knja* a कु *ku* sú napísané len jednou akšarou.

== Znaky ==
Radenie písmen v dévanágarí je založené na fonetickom princípe, rovnako ako pri ostatných písmach z rodiny [[bráhmí]]. Zohľadňuje spôsob a miesto artikulácie spoluhlások a samohlások, ktoré predstavuje. Toto usporiadanie sa nazýva *varṇamālā*, doslova veniec písmen. Usporiadanie dévanágarí pre sanskrit slúži s malými obmenami ako predloha pre ďalšie jazyky

=== Samohlásky ===
Usporiadanie samohlások je nasledujúce:



* Ďalšie znaky pre samohlásky sú určované diakritickými znamienkami: ऍ *ê*, ऎ *ĕ* ([[drávidské jazyky|drávidské]] krátke *e*), ऑ *ô*, ऒ *ŏ* (drávidské krátke *o*).
* Za samohláskami sa radia dva spoluhláskové diakritické znamienka: koncová nosovka *anusvāra*  ं *ṃ* a koncová frikatíva *visarga*  ः *ḥ* (zvaná अं *aṃ* a अः *aḥ*). Masica k anusváre v sanskrite pripomína, že *„existuje nezrovnalosť, či preprezentuje homorganickú nosovú spoluhlásku, nazalizovanú samohlásku alebo nazalizovanú polosamohlásku, alebo všetky tri podľa kontextu.“* *Visarga* reprezentuje postvokalickú neznelú glotálnu frikatívu *h*, v sanskrite alofónu k *s* alebo zriedkavo *r*, obyčajne na konci slova. Niektoré recitačné tradície pridávajú echo samohlásky po výdychu: इः *ihi*. Masica považuje visargu, spolu so znakmi ङ *ṅa* a ञ *ña*, za *„ľahko predpovedateľné“* velárne (guturálne) a palatálne nosovky, ktoré sú príkladmi *„fonetického zničenia systému“*.
* Ďalším diakritickým znamienkom je *candrabindu*/*anunāsika*  ँ. Salomon ju opisuje ako *„dôraznejší tvar“* asnusváry, ktorá sa *„niekedy používa na označenie pravej vokálnej nazalizácie.“* V [[Nové indoárijské jazyky|moderných indoárijských jazykoch]], ako napr. v hindčine, je rozlišovanie formálne: čandrabindu značí nazalizovanú samohlásku, anusvára značí homorganickú nosovú spoluhlásku predchádzajúcu inej spoluhláske: napríklad हँसी , , गंगा  *Ganga*. Ak má akšara (slabika) samohláskovú diakritické znamienko nad čiarou a tak nenecháva priestor pre znak „čandra“ () čandrabindu, zmení sa na bodku: हूँ , , ale हैं , . Niektorí autori vynechávajú úplne mesiačik a píšu vo všetkých prípadoch len bodku.
* *Avagraha* ऽ, obyčajne transliterovaná [[apostrof]]om, je sanskritské interpunkčné znamienko pre vypustenie samohlásky v morfofonologickom procese *sandhi*: एकोऽयम् *ekoyam* (← *ekas* + *ayam*), . Splynutie pôvodnej dlhej samohlásky sa niekedy značí s dvojitou avagrahou: सदाऽऽत्मा *sadātmā* (← *sadā* + *ātmā*), . Snell tvrdí, že v [[hindčina|hindčine]] *„je jej hlavnou funkciou ukázať, že samohláska sa pri zvolaní drží:“* आईऽऽऽ! *āīīī!* V [[magadhčina|magadhčine]], ktorá má *„trochu viac slovesných tvarov končiacich touto viazanou samohláskou“*, sa avagraha používa na označenie *ne-*vynechania včleneného *a* na konci slova, čo je vlastne moderné pravopisné pravidlo: बइठऽ *baiṭha*, , oproti *बइठ *baiṭh*.
* Slabikotvorné spoluhlásky *ṝ*, *ḷ* a *ḹ* sú špecifické pre sanskrit a nie sú prítomné v dnešnej [[varnamálá|varnamále]] a v ďalších jazykoch. Pôvodné znenie reprezentované *ṛ* je dnes stratené a jeho dnešná výslovnosť je niekde medzi  v [[hindčina|hindčine]] a  v [[maráthčina|maráthčine]]. *ḹ* nie je dnes bežná [[fonéma]] ako v sanskrite, skôr je grafickým pravidlom a používa sa na vyvažovanie dlhých a krátkych párov znakov medzi samohláskami.
* Existuje špeciálne písanie रु *ru* a रू *rū*.

=== Spoluhlásky ===
Usporiadanie spoluhlások je nasledujúce:



* Nakoniec sa používa ळ *ḷa* , ktoré predstavuje medzihláskovú retroflexnú bokovú úderovú alofónu znelej retroflexnej plozívy vo védskom sanskrite, a je fonémou v jazykoch ako [[maráthčina]] a [[rádžastánčina]].
* Okrem klasického sanskritského súboru znakov sa časom vytvorilo aj niekoľko novších tvarov. Masica píše: *„V každom prípade, podľa niektorých boli v tomto systéme zastúpené a poskytnuté všetky možné hlásky, a preto bol sanskrit pokladaný za perfektný jazyk. Bohužiaľ, bolo ťažké ponúknuť a vôbec predpokladať *ďalšie* hlásky, ktoré boli neznáme pre fonetikov sanskritu.“* Potom, čo sa v nových indoárijských jazykoch objavili a začali pribúdať vypožičané slová a internacionalizmy, boli buď ignorované v textoch, alebo zapisované cez [[diakritika|diakritiku]] a [[ligatúra|ligatúry]], ktoré sa pri prednese ignorovali.
** Najplodnejším diakritickým znamienkom je *nuqtā* ़. Hindčina ju používa pre perzské hlásky: क़ *qa* , ख़ *qha* , ग़ *ġa* , ज़ *za* , झ़ *zha* , फ़ *fa* , य़ *ẏa* , a pre alofonické ड़ *ṛa*  a ढ़ *ṛha* . Je možná aj hláska ऴ *ḻa* , len v [[hindčina|hinčine]] nemá využitie.
** V [[singhčina|singhčine]] sú implozívne spoluhlásky značené podčiarkou ॒: ॻ *ḡa* , ॼ *j̄a* , ॾ *ḏ̣a* , *द॒* *ḏa*  a ॿ *ḇa* .
** Sonory s prídychom môžu byť reprezentované zloženými znakmi alebo ligatúrami s ह *ha*: म्ह *mha*, न्ह *nha*, ण्ह *ṇha*, व्ह *vha*, ल्ह *lha*, ळ्ह *ḷha*, alebo र्ह *rha*.
** Masica pripomína [[márvárčina|márvárčinu]] a jej používanie špeciálneho znaku pre ॸ *ḍa* .
** Najplodnejším diakritickým znamienkom je *trīpal nuqtā* ◌… . Hindčina ju používa pre perzské hlásky: ॹ *źa* 

=== Zložené znaky ===
[[Súbor:JanaSanskritSans ddhrya.svg|thumb|200px|Ligatúra jednej z možných foriem akšary *ddhrya*.]]

:*Ďalšie časti textu s ligatúrami sa zobrazia len vtedy, ak operačný systém má nainštalované Unicode fonty s potrebnými znakmi ligatúr, napr. jeden z TDIL  fontov.*

Ako už bolo spomenuté vyššie, spoluhlásky po ktorých nenasleduje samohláska ale ďalšia spoluhláska, môžu byť spojené v kompozite alebo typografickou [[ligatúra|ligatúrou]]. Tento súbor znakov a ich pravidiel sa viac alebo menej používa s určitými výnimkami. Ligatúry sú väčšinou štandardizované s určitými variáciami v spájaní. Nasledujúce [[Unicode]] usporiadanie je len jedným z možných schém:

* 24 z 36 spoluhlások má vpravo vertikálnu čiarku (ख, घ, ण, atď.) Táto čiarka sa pri prvých a stredových znakoch kompozitu stráca. Napríklad: त + व = त्व, ण + ढ = ण्ढ, स + थ = स्थ. श *ś(a)* sa správa rozdielne ak predchádza व *va*, न *na*, च *ca*, ल *la* a र *ra*. Stáva sa z nej jednoduchý znak s tvarom slučky, ktorý posúva dolu znak druhého člena kompozitného znaku. Potom vzniká श्व *śva*, श्न *śna*, श्च *śca*, श्ल *śla* a श्र *śra*.
* र *r(a)* ako prvý člen prijíma tvar zahnutej čiarky smerujúcej hore nad koncovým znakom alebo diakritickým znakom pre *ā-*. Napríklad र्व *rva*, र्वा *rvā*, र्स्प *rspa* alebo र्स्पा *rspā*. Ak sú koncovými znakmi ट ठ ड ढ ङ छ, *r* sa značí dvomi čiarami naspodu koncového znaku, smerujúcimi dolu: ट्र ठ्र ड्र ढ्र ङ्र छ्र. V ostatných prípadoch tvorí pri koncovom znaku čiarku, smerujúcu dolu a doľava: क्र ग्र भ्र. Pri koncovke त *ta* je znak upravený na त्र *tra*.
* V prípade znakov, ktoré bočnú čiarku nemajú, ako द *d(a)* a ह  *h(a)*, môže byť nasledujúci znak zmenšený a položený bez horizontálnej čiary pod neho, napr. द *d(a)* + घ *gha* = द्घ *dgha*, ह *h(a)* + म *ma* = ह्म *hma*. क *k(a)*, छ *ch(a)* a फ *ph(a)* skracujú svoju bočnú nožičku a pripájajú sa priamo na nasledujúceho člena, napr. छ *ch(a)* + ञ *ña*= छ्ञ *chña*.
* Ligatúry pre *kṣa* a *jña* nie sú jednoznačné z ich tvarov. Znak pre *kṣa* je क्ष (क *k(a)* + ष *ṣa*) a *jña* je ज्ञ (ज *j(a)* + ञ *ña*).

Nasledujúca tabuľka zobrazuje *'všetky** použiteľné bikonsonantné kompozitné znaky a ligatúry pre **sanskrit**, ktoré uvádza Masica. Ak sa kurzor umiestni nad ligatúrou, objaví sa jeho [[IAST]] transliterácia a [[Medzinárodná fonetická abeceda|IPA]] výslovnosť.



Nové indoárijské jazyky môžu používať už uvedené znaky vo svojich prebraných slovách zo sanskritu alebo z ďalších jazykov.

=== Znaky prízvukov ===
Tónový prízvuk vo védskom sanskrite sa píše rôznymi znakmi, ktoré závisia na určitej védskej škole ([[šákhá|šákhy]]). V [[Rgvéd]]e je ''anudātta'' písaná s podčiarkou (॒), ''svarita'' s vertikálnou čiarkou nad znakom (॑) a ''udātta'' sa neznačí.

=== Interpunkcia ===
V sanskrite sa pôvodne nepísala interpunkcia. Od 17. storočia dévanágarí v [[sanskrite]] a [[marathčine]] začalo používať vertikálnu čiarku (।) pre koniec riadku a dvojitú vertikálnu čiarku (॥) pre koniec verša.

=== Číslice ===


== Transliterácia ==

Existuje niekoľko spôsobov [[transliterácia|transliterácie]] textu z dévanágarí do [[latinská abeceda|latinskej abecedy]]. Najčastejšie používanou transliteračnou schémou je [[IAST]]. Okrem nej existujú aj ďalšie schémy, ktoré sa pre písmo dévanágarí hodia a používajú.

* **ISO 15919** je štandardizovaná transliteračná konvencia, ktorá bola kodifikovaná v roku 2001. Používa [[diakritické znamienko|diakritické znamienka]] pre zaznamenanie väčšej množiny grafém [[bráhmí]] písiem do latinky. Časť, ktorá je určená pre dévanágarí, je takmer identická s akademickým štandardom pre sanskrit IAST.
* **IAST** () je akademický štandard prepisu sanskritu do latinky. IAST je vlastne schéma, ktorá sa používala v tlačených publikáciách. Vďaka [[Unicode]] [[font]]om sa v súčasnosti už používa aj v elektronických textoch. ''[[Romanizačný štandard Národnej knižnice v Kalkate]]'' (), ktorý je štandardom určeným na prepis všetkých indických písiem rodiny bráhmí, je rozšírením IAST.
* **Harvard-Kyoto** v porovnaní s [[IAST]] vyzerá schéma [[Harvard-Kyoto]] jednoduchšie. Neobsahuje diakritiku, čo umožňuje ľahšiu typografickú prácu. Na rozlíšenie hlások však používa veľké a malé písmená, ktoré nemusia znamenať príbuznú hlásku v prepise, a tým je transliterácia ťažšie čitateľná.
* **ITRANS** je bezstratová transliteračná schéma pre prepis z dévanágarí do [[ASCII]] a často sa používa na [[Usenet]]e. V skutočnosti je rozšírením [[Harvard-Kyoto]] schémy. V ITRANS je napr. slovo ''devanāgarī'' prepisované ako „devanaagarii“. Táto schéma je spojená s rovnomenným programom, ktorý umožňuje sádzanie v [[bráhmí]] písmach. Používateľ zadá slovo v latinke a program ITRANS ho prevedie do písma dévanágarí (alebo iného bráhmí písma).
* **ALA-LC** je transliteračná schéma prijatá Knižnicou [[Kongres Spojených štátov|Kongresu Spojených štátov]] a Americkou asociáciou knižníc a je rozšírená v knižniciach štátoch Severnej Ameriky. Transliterácia je založená na jazykoch, takže existuje jedna tabuľka pre [http://www.loc.gov/catdir/cpso/romanization/hindi.pdf hindčinu], ďalšia pre [http://www.loc.gov/catdir/cpso/romanization/sanskrit.pdf sanskrt a pálí], atď.

== Kódovanie znakových sád ==
* **ISCII** () je znaková sada s pevnou 8-bitovou dĺžkou. Prvých 128 miest je zhodných s [[ASCII]], druhých 128 miest je definovaných ISCII. Sada bola navrhnutá nielen pre písmo dévanágarí ale aj pre ďalšie indické písma a transliteračné latinské písmo s diakritickými znakmi. Dnes ISCII nahradil Unicode systém, ktorý sa však pokúša o rovnaké radenie znakov ako je v sade ISCII.
* **Unicode''' systém má pre písmo dévanágarí v znakovej sade rezervované miesto v intervale U+0900–U+097F. Sivé miesta sú neobsadené.

## Usporiadania klávesnice
### Devanagari-QWERTY klávesnica pre Mac OS X
Operačný systém Mac OS X poskytuje pohodlný spôsob úpravy písma dévanágarí. Je v ňom možné vkladať vhodné Unicode znaky s dvomi spôsobmi rozloženia klávesov na klávesnici. Rozmiestnenie je rovnaké ako pri INSCRIPT/KDE v operačnom systéme Linux:

### INSCRIPT / KDE Linux
800px|none|INSCRIPT klávesnica (Windows, Solaris, Java)

Toto je indické usporiadanie klávesnice pre Linux (variant 'Deva')

### Písací stroj
800px|none|Štandardné rozloženie klávesov na písacom stroji, používanom v Indii

### Fonetická
frame|none|240px|Bolnagri fonetická klávesnica Linux

Pozri Stránky Bolnagri 

## Pozri aj
* ISCII
* Nágarí Pračáriní Sabhá
* Transliterácia dévanágarí

## Softvér
* Apple Type Services for Unicode Imaging – Macintosh
* HindiWriter 
* Pango – open source (GNOME)
* Uniscribe – Windows
* WorldScript – Macintosh
* Baraha – Devanāgarī vstup pomocou anglickej klávesnice
* Lipikaar

## Poznámky

## Zdroj
* 

## Referencie
* 
* 
* 
* 
* 

## Externé odkazy
* Hindská IT Wiki - Sarvagya (सर्वज्ञ)
* Omniglot.com – abeceda Dévanágarí
* Abeceda Dévanágarí a Sanskrtu s hodnotami Unicode
* AncientScripts.com — Dévanágarí Intro
* IS13194:1991 http://tdil.mit.gov.in/isciiapril03.pdf 

### Elektronické sádzanie
#### Dokumentácia
* Oficiálny Dévanágarí dokument od Indickej vlády 
* Unicode tabulka pre písmo Dévanágarí
* Zdroje na písanie nepálčiny v Dévanágarí 
* Zdroje na prehliadanie a úpravu v Dévanágarí
* Unicode podpora pre Web prehliadače
* Vytváranie a prezeranie dokumentov napísaných v Devanágarí 
* Návod pre hindštinu a Dévanágarí písmo 

#### Nástroje a aplikácie
* Zoznam typografických nástrojov pre hindštinu
* IndiX, Podpora indických jazykov v Linuxe , stránka Indického národného centra pre softvérové technológie
* Devanāgarī Nástroje: Wiki pieskovisko, Dévanágarí mejl, Yahoo/Google vyhľadávanie a Dévanágarí transliterácia 
* EnTrans
* Latinka do Dévanágarí, online transliteračný nástroj

Kategória:Indické písma
Kategória:Písmo